नोआह, शुरू करने से पहले, ये चेक-अप बैठकें...
- कैच-अप। - कैच-अप, हाँ। कैच-अप बैठकें।
ये सबके लिए हैं, है ना? सिर्फ़ हमारे लिए नहीं हैं?
नहीं, नहीं। ये सबके लिए होती हैं।
- शुक्र है। ठीक है। हाँ। - ठीक है। बढ़िया है।
मैं अपना काम बहुत गंभीरता से लेता हूँ।
तो, प्रिंसेस।
हाँ। प्रिंसेस, हाँ।
इस समय वह थोड़े उतार-चढ़ाव से गुज़र रही है, है ना?
मुझे लगता है वह बस सामान्य किशोरों वाली बातें हैं, है ना?
हाँ, मुझे एक किशोरी होना याद है। हर बात पर रोना आ जाता था।
मतलब, उम्र के साथ सब ठीक हो जाता है, है ना?
ज़्यादातर। मतलब, मैं थोड़े समय पहले ही रोई थी।
खिड़की पर एक बहुत प्यारा पौधे का डब्बा था जो अचानक से नज़र में आ गया।
उनके पास बगीचा नहीं है, वे बस... वे बस उससे काम चला रहे हैं।
मतलब, वह वाक़ई एक प्यारा पौधे का डब्बा था।
ठीक है। और टाइलर?
वह ठीक है। मतलब, वह स्पोर्ट्स टीम वाली चीज़
मदद नहीं कर रही है क्योंकि वह कभी चुना नहीं जाता है। बेचारा।
मेरे पास ऐसे गोद लिए हुए बच्चों की बहुत सारी फ़ाइलें हैं जो टीम वाले स्पोर्ट्स में संघर्ष करते हैं।
ओह, सच में?
उनके लिए उन रिश्तों से जूझते समय सफल होना मुश्किल होता है।
हाँ, लेकिन वह फ़ुटबॉल में बहुत अच्छा भी नहीं है, है ना?
हाँ। माफ़ करना, मैं अपने लिए थोड़ा पानी लेकर आता हूँ।
कैमडेन मार्केट
शांत हो जाओ।
ठीक है, तो मेरे पास एक आईडिया है। और मेरे ख़्याल से यह अच्छा आईडिया है।
- तो मैं बस बोल दूँगा, ठीक है? - ठीक है।
- मैं एक फ़ुटबॉल टीम शुरू करूँगा। - ठीक है।
टाइलर और नोआह की फ़ाइल वाले उन दूसरे बच्चों के लिए जो कहीं फिट नहीं होते हैं।
जैसे एडॉप्शन फ़ुटबॉल क्लब। एक ऐसी टीम जहाँ सबको मौका मिलता है।
तुम्हारा क्या ख़्याल है?
मेरे ख़्याल से यह बहुत अच्छा आईडिया है।
- हाँ? - हाँ।
पता है, जब तुम वंचित बच्चों की बात करने लगते हो, तो मैं उत्तेजित हो जाती हूँ।
- अफ़सोस की बात है। मुझे यह कैफ़े पसंद है। - हाँ।
कैमडेन लॉक
ट्राइंग
नंबर 40, फ़र्नडेल रोड, ब्राइटन, बीएन2 टी8पी - 91 मील
ठीक है। मैं चलती हूँ।
- कैरन पाँच मिनट में आ जाएँगी। - ठीक है।
माफ़ करना, मुझे फिर से याद दिलाना क्या कर रहे हो।
वह मुझे ब्राइटन ले जा रही हैं ताकि मैं एक मेज़ खरीद सकूँ जो मुझे ऑनलाइन मिली है,
जिसे मैं अपसाइकिल करके... पता है, सुंदर बनाकर बेच सकती हूँ।
और लंदन में कोई मेज़ नहीं हैं?
यह वाक़ई अच्छी है। और वह बस 40 पाउंड की है,
जो, उस मेज़ के लिए जो आपको मिलेगी, बहुत...
ठीक है। मुझे देखने दो।
माफ़ कीजिए, यह लोड नहीं हो रहा है। मेरे ख़्याल से उसमें गुंजाइश है।
- ओह, हाँ? - हाँ।
वह बस काफ़ी क्लासिक है।
उसके पैर हैं...
- हाँ। - ...और फिर ऊपर सपाट हिस्सा है।
वह सुनने में एक मेज़ जैसी ही लग रही है।
मुझे नहीं मालूम था कि तुम्हें वैसी चीज़ें पसंद हैं।
मुझे बस लगता है कि मेरे लिए आर्थिक रूप से आत्मनिर्भर होना ज़रूरी है।
हाँ।
तो क्या मैं 40 पाउंड उधार ले सकती हूँ?
अरे, नहीं, कह दो कि ऐसा नहीं किया।
जेआर
क्या? ओह, हाँ। फ्रेडी ने मेरे लिए यह बनाया।
- सभी सफल कोच यह पहनते हैं। - ठीक है।
तुम बहुत ज़्यादा अपेक्षाएँ नहीं रखोगे, है ना?
ज़ाहिर है। मैं बस एक माहौल बनाना चाहता हूँ
जहाँ लोग दोस्ती कर पाएँगे,
क्षमताओं को पूरा कर पाएँगे और, पता है, सच्ची ख़ुशी ढूँढ पाएँगे।
ठीक है।
हाँ, नहीं, वह बहुत अच्छे से अपेक्षाओं को क़ाबू में रखा है, जेस।
ये नोआह के सबसे चुनौतीपूर्ण केस हैं।
मेरे ख़्याल से इन बच्चों को समझाने में समय लगेगा।
दूसरी टीमों में उनके संघर्ष करने की कोई वजह रही होगी।
हाँ, ज़रूर। लेकिन मुझे वाक़ई लगता है मैं मदद कर सकता हूँ, पता है,
उनकी ज़िंदगी में बदलाव ला सकता हूँ।
जेसन, मैंने देखा कि तुमने "डेंजरस माइंड्स" फ़िल्म डाउनलोड की है।
- हाँ, ठीक है। वह... - जेसन।
ठीक है, मैं चाहती हूँ तुम मेरी बात ध्यान से सुनो
और यह ऐसी इंसान कह रही है जो तुमसे बहुत प्यार करती है,
तुम जैसे हो उसी रूप में...
तुम मिशेल फ़ाइफ़र नहीं हो। वैसी कोचिंग मत करो।
और मैं चाहती हूँ कि मुझसे यह वापस कहो।
- मैं मिशेल फ़ाइफ़र नहीं हूँ। - ठीक है, बढ़िया।
- बाद में मिलते हैं। मज़े करना। - बाय। बाद में मिलते हैं।
मैं मिशेल फ़ाइफ़र हूँ।
ख़ैर, मेरी मॉम ने प्लान रद्द कर दिया।
- क्या? क्यों? - उन्होंने अभी मैसेज किया।
उनकी गोद में बिल्ली सो गई है
और वह उठकर उसे परेशान नहीं करना चाहती हैं।
मतलब, साफ़ तौर पर यह झूठ है। पता है क्या?
वह शायद जानती हैं कि कैरन घर पर नहीं है
और वह उसका हॉट टब इस्तेमाल करने वहाँ गई होंगी। मतलब, सच में।
ठीक है। तुम्हारा दिन खाली है।
- तुम्हें अपने ऊपर समय बिताना चाहिए। - ठीक है, कैरन आ गई हैं! बाय!
- ठीक है। बाद में मिलते हैं। - ठीक है, बाय, बच्चे।
सच में।
तुमने आख़िरी बार अपने लिए कुछ कब किया था, बच्चों के बिना?
नहीं, मैंने पिछले हफ़्ते मैमोग्राम करवाया था।
- नहीं। कुछ अच्छा। - तो...
कुछ "आत्म-देखभाल" वाला। चलो भी।
- वह करो। बाद में मिलते हैं। - ठीक है।
- चलो फिर, चैम्प। चलो, चलें। - बाय।
- ठीक है, आ रहा हूँ। - बाय!
- बाय-बाय! - बाय, मॉम।
- तुम पक्का यह करना चाहती हो? - हाँ।
ख़ैर, मेरा मतलब, यह एक पुराना पता है। वह शायद वहाँ होगी भी नहीं।
हाँ, ख़ैर, वह मेरी मॉम हैं। मुझे कोशिश तो करनी ही होगी।
नहीं, नहीं, मुझे वाक़ई लगता है हमें निक्की को बता देना चाहिए।
अभी नहीं। हम यह बात कर चुके हैं। वह दुखी हो जाएँगी। आप जानती हैं वह दुखी हो जाएँगी।
- मैं जानती हूँ, पर... - देखिए, चाहे जो हो, मैं जाऊँगी।
मुझे जानना है।
तो, या तो आप किसी ज़िम्मेदार वयस्क की तरह मुझे ले जाइए,
या मैं ख़ुद ट्रेन से चली जाऊँगी।
और शायद शराब पी लूँगी क्योंकि मुझे घबराहट हो रही है
और फिर ब्राइटन पहुँचूँगी, जो काफ़ी कुख़्यात है,
और एक अजनबी के घर का दरवाज़ा खटखटाऊँगी, जो, किसे पता, ड्रग्स का अड्डा भी हो सकता है।
अच्छा, ठीक है।
लेकिन अगर वह तुम्हें मिल गई, तुम निक्की को बताओगी। यही सौदा है।
और जब ऐसा हो, तो मेरा उससे कोई लेना-देना नहीं था, ठीक है?
शांत हो जाइए, ठीक है?
सब ठीक रहेगा।
हे भगवान!
- हैलो। - आप क्या कर रही हैं?
मेरी योजना रद्द हो गई,
तो मैंने सोचा मैं साथ में चलूँ, हम मज़े कर सकते हैं।
आपको यक़ीन है? यह काफ़ी उबाऊ होगा, है ना?
- हाँ, हाँ। - हाँ।
यह काफ़ी उबाऊ होगा, निक्की।
कोई बात नहीं। डाइट कोक या फ़ैंटा?
- फ़ैंटा। - हे भगवान। यह तुम्हारे लिए है।
- यह लो, कैरन। - शुक्रिया।
तुम्हें कोई ऐतराज़ नहीं है ना? अगर मैं साथ चलूँ तो?
मुझे मना करने की कोई वजह नहीं दिखती। तुम्हें?
- नहीं, नहीं, मुझे कोई वजह नहीं दिखती। - ठीक है।
तो, चलो। रोड ट्रिप!
हुर्रे। रोड ट्रिप।
ठीक है।
- हे, फ्रेडी... - नहीं।
जेसन ने कहा तुम नाव चलाकर अटलांटिक पार करने की योजना बना रहे हो।
- हाँ। - फिर तुम्हें एक ट्रेनर की ज़रूरत है।
मैं देश की सबसे बेहतरीन रोइंग यूनिवर्सिटी में रोइंग ब्लू था।
- कहाँ? क्या, ऑक्सफ़र्ड में? - ऑक्सफ़र्ड? ऑक्सफ़र्ड?
ठीक है, "विंड इन द विलोज़।"
चलो सब मिलकर पिकनिक मनाएँ
और केक और जिंजर बियर के लिए शांति से तैरते हुए बैजर्स पहुँच जाएँ।
मुझे लगा तुम समुद्र में नाव चलाने वाले हो, दोस्त। तुम्हें पोर्ट्स्मुथ बंदे की ज़रूरत पड़ेगी।
वहाँ की नदियों में ज्वार-भाटा आता है।
और अगर तुम्हें लगता है उसका असर बाँहों में नहीं दिखता,
तो तुम्हारा दिमाग़ ख़राब है।
साथ ही, हर एक पोर्ट्स्मुथ आदमी जानता है कि ज़िंदगी की
सबसे बड़ी मुसीबतों में एक पर जीत हासिल करना कैसा लगता है :
पोर्ट्स्मुथ यूनिवर्सिटी में पढ़ना।
अब, अपना कोट लो। हम पानी में जाएँगे।
जल्दी, जल्दी! नदी इंतज़ार कर रही है, दोस्त।
ठीक है, ठीक है, ठीक है। स्वागत है।
- यहाँ कौन-कौन है? माईकल? - यो।
- मैक्स, केली... - हाज़िर हूँ।
- ...सैम... - हाज़िर हूँ।
...थियो और टाइलर।
बूम। साथ में, हम कैमडेन कटलफ़िश हैं।
एए
मतलब, दूसरे नाम के लिए सुझाव दे सकते हो और...
- यह नाम चुना जा चुका है। हाँ। - तुमने काउन्सिल के साथ बात कर ली है?
तो, मुझे अभी बताया गया है कि काउन्सिल के पास
फ़ॉर्म जमा हो चुके हैं, तो नाम फाइनल हो चुका है।
जब लोग मुझे परेशान करते हैं, तो मुझे गुस्सा आ जाता है।
समझ गया।
ठीक है, तो देखो, हमारा पहला गेम शुरू करने से पहले,
मैं तुमसे बस "सहनशीलता" शब्द के बारे में थोड़ी बात करना चाहता था।
अब, क्या किसी को सहनशीलता का मतलब मालूम है?
इसका मतलब आप घमंडी हैं।
- इसका यह मतलब नहीं है। - चुप रहिए, घमंडी।
- ठीक है। पता है क्या? - जाने दो, वरना ये नारे लगाना शुरू कर देंगे।
तुम यहाँ इसलिए हो क्योंकि दूसरी टीमें तुम्हें लेना नहीं चाहती हैं।
वे तुम पर ठप्पा लगाना चाहते हैं।
तुम्हारी पूरी ज़िंदगी तुम पर वह ठप्पा रहा है, है ना?
वे कहना चाहते हैं कि तुम्हें विरोध उद्दंडता विकार, यानी ओपोज़िशन डिफायंट डिसऑर्डर है।
चुप रहिए। नहीं, मुझे नहीं है!
या यह कि तुम मुश्किल,
असहनीय, असामान्य, अजीब हो।
लेकिन पता है मैं उसके लिए क्या कहता हूँ?
नहीं, बच्चों, पता है उस पर मैं क्या कहता हूँ?
मेरी बात पूरी नहीं हुई थी।
मैं तुम्हें एक सफ़र पर ले जा रहा था और मैं सकारात्मक अंत पर नहीं पहुँचा था।
तो उसे मन में मत बिठा लेना या उस पर मनन मत करना।
ठीक है। तो मैं फ़ॉर्मेशन पर काम कर रहा था।
मुझे कोई ग़लतियाँ नहीं दिख रही हैं। तुम्हारा क्या ख़्याल है?
- हर टीम में छह खिलाड़ी हैं ना? - छह खिलाड़ी हैं, हाँ।
हाँ, तुमने मैक्स का नाम दो बार लिखा है।
ठीक है फिर।
- क्या मुझे यह शर्ट पहननी पड़ेगी? - हाँ। इस पर तुम्हारे नाम के अक्षर हैं।
सब कोच पहनते हैं।
तुम जानते हो यह ऐसा लग रहा है जैसे मैं ऑटोमोबाइल एसोसिएशन के लिए काम करता हूँ।
लोग मुझसे अपनी कार ठीक करने को कहेंगे।
हम बढ़िया लग रहे हैं। यक़ीन मानो।
क्या मैं इसे तोड़ सकता हूँ?
ठीक है। नहीं, चलो ऐसा नहीं करते हैं। चलो नहीं तोड़...
क्या हम थोड़ा संगीत सुनें?
हम नहीं सुन सकते। दादू ने उसमें एक ऑडियोबुक फँसा दी
और यह अब और कुछ प्ले नहीं कर रहा।
क्या उस बंदे ने तुम्हें मैसेज किया?
क्या?
तुमने कहा था कि अगर वह मेज़ बिक गई, तो वह बंदा तुम्हें मैसेज करेगा।
तो, तुम्हें एक बार देख लेना चाहिए,
क्योंकि शायद वह मेज़ बिक गई हो और हमें नहीं जाना चाहिए।
नहीं, नहीं, सब ठीक है। वह अभी भी वहीं है।
- तुम्हें यक़ीन है? - हाँ, कैरन, मुझे यक़ीन है।
वह कौन सी ऑडियोबुक है?
इस्पाती रंग की नाव।
इंसान बनाम पानी। क्लासिक संघर्ष।
किसी को इस स्पोर्ट से प्यार कैसे नहीं हो सकता है?
बेचारे अधमरे कमीने।
स्विफ्ट रेसिंग
ठीक है, मुझे बताओ।
तुम्हारा ट्रेनिंग शेड्यूल कैसा दिख रहा है?
तो, स्थानीय रनिंग ट्रैक पर काफ़ी दौड़ का अभ्यास है।
शुरुआत के लिए बस चौड़ाई में दौड़ रहा हूँ, लेकिन धीरे-धीरे बढ़ाऊँगा।
ठीक है। और रोइंग मशीन का क्या?
- हाँ, कई बार पाँच किलोमीटर कर रहा हूँ। - बढ़िया।
- बढ़िया। तुम्हारा सबसे अच्छा स्कोर क्या रहा है? - क़रीब दो किलोमीटर।
ठीक है। ख़ैर, देखो, क्या तुमने अपनी डाइट में बदलाव किए हैं?
पता है, मुझे बताओ, तुमने नाश्ते में क्या खाया था?
नाश्ते में...
कुछ बहुत बढ़िया बन थे और साथ में ब्लूबेरी जैम था।
स्कॉट, नहीं। तुम्हें दिन में 20 अंडों की सफ़ेदी खानी चाहिए।
- मैं... बीस? - हाँ, प्रोटीन के लिए।
ठीक है, देखो, बस मुझे अपनी तकनीक दिखाओ।
हाँ। तो...
- वगैरह। - हाँ, ठीक है।
स्कॉट...
तुम वाक़ई इसके बारे में गंभीर हो?
मतलब, यह अटलांटिक महासागर है।
मैं जानता हूँ तुम क्या सोच रहे हो : यह एक छोटा सा महासागर है।
बिल्कुल है, प्रशांत महासागर की तुलना में। कुछ लोग इसे कायरों का महासागर कहते हैं।
लेकिन सुनो, मैं विनम्रता से सोच रहा हूँ।
तो चलो, अटलांटिक से शुरू करते हैं, देखते हैं कैसा रहता है।
वह 3,000 मील लंबा है।
तो बेहतर होगा जल्दी कर लें। हँ?
बर्फ़ की चट्टानें पिघल रही हैं।
अगले साल और ज़्यादा पानी होगा।
अध्याय पाँच।
युद्ध में अमेरिका के प्रवेश के लिए
एक अक्सर भुला दिया जाने वाला उत्प्रेरक था आरएमएस लुसिटैनिया का डूबना।
उस जहाज का डूबना एक दुखद धोखे से पैदा हुई आपदा थी।
हालाँकि वह शुरू से ही मनहूस था,
अनगिनत चेतावनियों को नजरअंदाज कर दिया गया, जिससे उस शांतिपूर्ण यात्रा को
घातक आपदा में बदलने से रोका जा सकता था।
जब हम अंदर जाएँगे, तुम चाहती हो मैं मोल-भाव करूँ?
क्या? आपको अंदर आने की ज़रूरत नहीं है।
मैं कार में नहीं बैठी रहूँगी।
सच में, मैं उसमें बहुत अच्छी हूँ।
वह शायद इसलिए है क्योंकि मैं हमेशा ऐसी लगती हूँ जैसे रोने वाली हूँ।
लोग उससे थोड़ा घबरा जाते हैं।
लेकिन आपको पता है?
अब मैं वह मेज़ ख़रीदने में झिझक रही हूँ।
सच में?
हाँ।
मुझे लगता है कि मेज़ें उतनी लोकप्रिय भी नहीं हैं। थोड़े समय का फैशन है।
पता है, मुझे भी उसकी चिंता थी।
मैं मेज़ों में फँसना नहीं चाहती, जब बाकी सब एनएफ़टी में निवेश कर रहे हैं।
हाँ।
तुम्हें यक़ीन है?
अह-हँ।
क्या हम घाट पर चिप्स खरीद सकते हैं?
चिंता मत करो। यह बस एक मेज़ है।
तुम इतना परेशान क्यों हो रही हो?
मुझे बस लगता है कि यह ऑडियोबुक का असर है।
वे बस मासूम लड़के थे।
ओह, शुक्र है। मुझे लगा था बस मुझे ही ऐसा लग रहा है।
बेहतरीन बचाव था।
छह-छह खिलाड़ियों का टूर्नामेंट
ठीक है, बच्चों। तुरंत वापस शुरू करो।
अभी बहुत कुछ बाकी है।
फ़ुटबाल में पाँच-शून्य बहुत ख़तरनाक बढ़त है, ठीक है?
देखो, वे थक रहे हैं। ज़रा देखो उन्हें। वे थककर चूर हो गए हैं।
इतना सारा जश्न उन्हें थका रहा है।
- क्या मैं बात कर सकता हूँ? - हाँ।
- तुम जानते हो हमने शुरू करने के समय टॉस किया था? - हाँ।
मुझे वह सिक्का वापस चाहिए।
मैक्स!
मेरे पास कोई नकद नहीं है।
याद रखना, हम दोनों हाथों से स्क्वैरिंग कर रहे हैं, तो आराम के समय फ़ेदर-स्क्वायर करना।
मुझे स्क्वायर ब्लेड और ड्राइव देखनी हैं।
- हाँ। - मुझे स्क्वायर ब्लेड और ड्राइव नहीं दिख रही हैं।
मैं देख रहा हूँ, लेकिन मुझे दिख नहीं रही हैं।
फ़ेदर, स्क्वायर। फ़ेदर... ठीक है।
- तुम नाव का नियंत्रण खो रहे हो। - जानता हूँ।
वह इसलिए है क्योंकि तुम ध्यान नहीं लगा रहे हो।
रुको।
- नहीं, वह चला गया। - नहीं, मैं पकड़ सकता हूँ।
देखो, यह अटलांटिक महासागर है।
वहाँ क़रीब 150 किलोमीटर प्रति घंटे की हवाएँ चलती हैं। वह पतवार पुर्तगाल पहुँच भी चुकी।
और वहाँ तैरने के बारे में सोचना भी मत।
हाँ, ख़ैर, मैं वह नहीं करूँगा।
- हाँ, बढ़िया है। - मुझे तैरना नहीं आता।
मतलब, मुझे उसकी ज़रूरत नहीं है, है ना? क्योंकि मैं नाव में हूँ।
फ़िश और चिप्स
ब्राइटन पैलेस घाट
क्या अब हम घर जा सकते हैं? हमने रोड ट्रिप वाली काफ़ी चीज़ें कर लीं?
हाँ। मतलब, यह वह पूरा "थेल्मा एंड लुइस" वाला
अनुभव नहीं था जिसकी मैंने उम्मीद की थी।
क्या? तुम वांछित भगोड़ा बनना और पुलिस द्वारा पीछा किए जाना चाहती थी?
थोड़ा बहुत।
ठीक है। तुम्हें पक्का यह मेज़ नहीं चाहिए?
इतनी दूर आकर उसे देखना भी नहीं बहुत अफ़सोस की बात लगती है।
क्या तुम्हें ज़रा भी कुतूहल नहीं है?
मैं उस मेज़ से ख़ुश हूँ जो मेरे पास है।
मुझे एक और मेज़ नहीं चाहिए।
- ख़ैर, मैं बस... - मैंने उसे अपने मन में कुछ ज़्यादा ही अच्छा बना लिया।
- अगर वह मेरी कल्पना जितनी अच्छी नहीं हुई तो? - अगर वह बेहतर हुई तो?
कोशिश किए बिना पता नहीं चलेगा, है ना?
ज़िंदगी में उन चीज़ों का अफ़सोस होता है जो आप नहीं करते, उन चीज़ों का नहीं जो आप करते हैं।
मैं हमेशा यही कहती हूँ।
- ठीक है। - प्रिंसेस...
मुझे लगता है अगर मैंने यह नहीं किया, तो मुझे इसका बहुत अफ़सोस होगा।
और अगर मैंने और इंतज़ार किया, वह मेज़ हाथ से निकल सकती है।
बढ़िया।
पता है, मुझे कहना पड़ेगा,
मैं इस मेज़ को देखने के लिए बहुत उत्साहित होती जा रही हूँ।
वह बहुत आसान है, कीपर! ध्यान दो!
बदकिस्मती, बदकिस्मती। स्पष्ट है।
ठीक है, ठीक है, ठीक है। शाबाश, टीम। सच में।
देखो, आठ-शून्य उनके लिए बहुत-बहुत अच्छा दिखता है।
वह गेम को नहीं दर्शाता है, ठीक है?
गेम में छह भाग्यशाली ब्रेकअवे थे, दो ऑफसाइड थे, ठीक है?
आने के लिए शुक्रिया, दोस्त। शाबाश। कुछ बढ़िया बचाव किए थे।
माफ़ करना, तुम्हारे पास बैटरी केबल हैं?
वैन की बैटरी ख़त्म हो गई है।
मैं हारिंगे काउंसिल के लिए स्ट्रेटेजिक प्लानिंग का निदेशक हूँ, दोस्त।
ठीक है। मैं जल्दी से जाकर देखता हूँ।
- चलो। - चियर्स, दोस्त। शुक्रिया।
उसके लिए माफ़ करना। वह बहुत अच्छा नहीं था, है ना?
- मुझे बहुत मज़ा आया। - सच में?
हाँ, मैं सबसे बुरा नहीं था।
यह बड़ा है, यह गोल है। यह आधा मैदान ढँक लेता है।
- जेसन का सिर, जेसन का सिर! - ठीक है। हाँ।
- मज़ा आया। ठीक है। - यह बड़ा है, यह गोल है।
- ठीक है। - यह आधा मैदान ढँक लेता है।
जेसन का सिर, जेसन का सिर!
सिर पीछे करो। अपना पेट ऊपर रखो।
यह हो गया। और सीधी टाँग से किक करो।
हाँ। हाँ। चलो। हाँ।
हा...
ठीक है, ठीक है। तुम ठीक हो? तुम ठीक हो। तुम ठीक हो।
- वापस आओ। यह हो गया। - मुझे अच्छा नहीं लग रहा है।
मैं तुम्हें ऊपर लाता हूँ। ठीक है।
हे भगवान।
- पक्का तुम नहीं चाहती कि मैं अंदर आऊँ? - नहीं!
नहीं, आप नहीं आ सकतीं।
कोई बात नहीं। मुझे ऐतराज़ नहीं है।
हमें कुछ सामान चाहिए।
पता है, वापसी के सफ़र के लिए।
यह एक रोड ट्रिप है, है ना?
ओह, हाँ। ठीक है, बढ़िया।
- ठीक है, हमें क्या चाहिए? हाँ। - हमें क्या चाहिए?
- थोड़ी डाइट कोक। - अह-हँ।
फ़ैंटा, पॉपकॉर्न।
- मीठा और नमकीन। - बिना छिलके वाले पिस्ते।
- ठीक है। - हाँ। गीले टिश्यू।
ठीक ह... रुको, रुको। मुझे यह लिखने दो।
ठीक है। बिना छिलके वाले पिस्ते। अह-हँ।
ठीक है।
हाय। मैं प्रिंसेस हूँ। हाय।
हाय, मैं प्रिंसेस हूँ।
हाय, मैं प्रिंसे...
माफ़ करना, तुम कौन हो?
क्या कैट यहाँ हैं?
कैट?
कैट रीड?
नहीं, तुमने ज़रा सी देर कर दी। वह दुकान तक गई है।
आपको मालूम है वह कब वापस आएँगी?
अभी क्या समय हुआ है? अभी बस तीन बजे हैं और वह 2018 में गई थी।
- तो... - वह चली गईं?
ऐसा ही लगने लगा है, हाँ।
हालाँकि, सच कहा जाए, तो उस दुकान में सामान मिलना मुश्किल होता है।
ठीक है। इसकी संभावना कम है।
क्या आपका कोई पके ठंडे माँस का सेक्शन है?
हमारे पास हैम है।
हैम?
तो तुम शुश की बेटी हो?
कौन?
लोग उसे शुश बुलाते थे।
क्यों?
मेरे ख़्याल से क्योंकि वह बोलती बहुत थी।
अच्छा।
आपको मालूम है वह कहाँ गईं?
कोई अंदाज़ा नहीं है। मैंने सुना है विदेश में है। शायद।
क्या आप मुझे बता सकते हैं वह कैसी इंसान हैं?
वह सूरज जैसी है।
जब तुम उसकी रोशनी में रहते हो, ऐसा लगता है... गज़ब, पता है?
उसके ना होने की तुम कल्पना नहीं कर सकते।
फिर एक दिन, वह रोशनी नहीं रहती, क्योंकि अब तुम्हारी बारी नहीं रहती।
और वह किसी और पर चमक रही होती है।
ठीक है।
ख़ैर, उसके लिए अफ़सोस है।
- मुझे चलना चाहिए। - अगर वह तुम्हें मिले,
उससे कह देना कि उसकी मछली मर गई।
वह मरी नहीं है, लेकिन उससे कह देना, वह मर गई।
ठीक है।
क्या हुआ?
मुझे उसे बताना होगा कि तुम अपनी मॉम को ढूँढ रही हो।
नहीं, प्लीज़, मत बताइए।
- प्रिंसेस, वह... - प्लीज़, कैरन, अभी नहीं।
ठीक है।
मुझे तुम्हारा लगभग सारा सामान मिल गया।
लेकिन उनके पास अंकुरित फ्लैक्स सीड्स नहीं थे।
क्या हुआ?
मेज़ कहाँ है?
- निक्की... - वह वहाँ नहीं थी। उसने पहले ही बेच दी।
क्या मतलब है तुम्हारा?
अभी बाज़ार बहुत गर्म है।
बहुत तेज़ी से बिक जाती हैं, मेरे ख़्याल से।
क्या हम घर जा सकते हैं?
वह ऐसा नहीं कर सकता।
हम इतनी दूर आए हैं।
- आप क्या कर रही हैं? - माफ़ करना, लेकिन यह सही नहीं है।
कैरन, कुछ कीजिए।
- जैसे क्या? - मुझे पता नहीं। कुछ भी।
कुछ और!
निक्की! निक्की! निक्की!
माफ़ कीजिए।
अरे, नहीं।
हे भगवान।
निक्की, मैं समझा सकती हूँ।
- मैं एक मेज़ ले जा रही हूँ। - क्या?
मैं एक मेज़ ले जा रही हूँ
और इसकी बहुत संभावना है कि वह पुलिस को बुला रहा होगा। चलो।
क्या? क्या...
हम जल्दी में हैं, कैरन!
उसे देखो ज़रा।
क्या तुम नहीं देख सकती कि वह तुम्हारे लिए कुछ भी करेगी?
तुम्हें उसे बताना होगा। वह समझ जाएगी।
मैं बता दूँगी। वादा करती हूँ। बस मुझे अपने समय से करने दीजिए, ठीक है?
मुझे पता नहीं था
तुम्हें कौन सा स्टाइल पसंद है, तो मुझे जो पहले मिली मैंने वह ले ली।
- निक्की। - ख़ैर, मैंने उसके लिए 40 पाउंड छोड़ दिए
और मेरी जेब से लिप बाम गिर गई।
अगर सच कहूँ, तो उसके लिए अच्छा सौदा है।
धत्।
हम पकड़े जाएँगे। चलो। चलो, कैरन। जल्दी करो।
जानती हूँ! मैं अपनी सीट बेल्ट पहनने की कोशिश कर रही हूँ!
- जल्दी करो! - हे भगवान!
अध्याय ग्यारह।
सभी मुश्किलों के बावजूद, कुछ ज़िंदा बचे और घर वापस आए...
यह अच्छी है। हाँ।
मैंने इसे थोड़ा बेहतर बनाने की कोशिश की।
ख़ैर, हाँ। नहीं, तुमने किया है।
हाँ, मुझे अच्... मुझे अच्छा लगा कि कैसे यह नज़रों को खींचती है, पता है?
अगर तुम नज़रें हटाने की कोशिश भी करो, यह...
अगर आप चाहें, तो मैं आपका भी कुछ सामान सजा सकती हूँ।
- नहीं। नहीं, नहीं, नहीं। - नहीं। नहीं।
नहीं, तुम अपने बिज़नेस पर ध्यान दो।
- ठीक है। - तुम इसके कितने पैसे मांग रही हो?
एक सौ बीस। क्योंकि ऐसी और कोई नहीं है।
हाँ। इसे बेचने के बाद मैं आपके 40 पाउंड लौटा दूँगी।
वरना, आप बस यह मेज़ रख सकती हैं।
बढ़िया।
कुछ ही पलों के बाद, "लुसिटैनिया" के पोतखोल में
एक दूसरा विस्फोट हुआ, जहाँ टॉरपीडो टकराया था।
जहाज़ और तेज़ी से डूबने लगा।
रोमांचक नई अपसाइकिल की हुई मेज़ 120 पाउंड
0 व्यू 0 बोलियाँ
थियो - गोलकीपर माईकल - लेफ़्ट विंग डिफ़ेंडर
मैक्स - राइट विंग डिफ़ेंडर केली - सेंटर डिफेंसिव मिडफ़ील्डर
टाइलर - सेंटर अटैकिंग मिडफ़ील्डर मैक्स - स्ट्राइकर
तुमने मैक्स का नाम दो बार लिखा है।
उप-शीर्षक अनुवादक : मीनू